Paġna IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 172 tiegħu, Il-Pjan ta' għaxar snin għall-iżvilupp tan-netwerk ("TYNDP") għall-elettriku, kif ukoll it-TYNDP għall-gass, huma dokumenti mhux vinkolanti, li jkopru l-Unjoni kollha, imfasslin u ppubblikati kull sentejn min-Netwerk Ewropew għall-Operaturi tas-Sistema ta' Trażmissjoni tal-Elettriku ("ENTSO-E") u min-Netwerk Ewropew tal-Operaturi tas-Sistemi ta' Trażmissjoni tal-Gass ("ENTSOG"), rispettivament, bil-għan li jivvalutaw, skont ir-rekwiżiti legali kollha, kif il-proġetti Ewropej kollha rilevanti jikkontribwixxu għat-titjib tas-sistemi Ewropej tal-elettriku u tal-gass. Ir-Regolament tat-TEN-E jirrikjedi li proġetti kandidati tal-elettriku u tal-gass jiddaħħlu fit-TYNDP rilevanti bħala prekundizzjoni għat-tressiq tagħhom bħala kandidati għall-inklużjoni fil-listi ta' Proġetti ta' Interess Komuni tal-Unjoni kollha. Ir-Regolament tat-TEN-E jirrikjedi li l-Kummissjoni Ewropea toħroġ linji gwida dwar il-kriterji li għandhom jiġu applikati mill-ENTSO-E u mill-ENTSOG meta jiżviluppaw it-TYNDPs rispettivi tagħhom, sabiex jiżguraw it-trattament indaqs u t-trasparenza fil-proċess. Il-Kummissjoni ħejjiet din il-gwida mhux vinkolanti dwar il-prinċipji ewlenin li għandhom jiġu rispettati, kif ukoll l-aspetti li għandhom jiġu indirizzati fid-dokumenti ta' implimentazzjoni prattika li jiġu adottati u użati mill-ENTSO-E u mill-ENTSOG meta jħejju t-TYNDPs rispettivi tagħhom, Magħmul fi Brussell, l-24 ta' Lulju 2018. It-TYNDPs għall-elettriku u għall-gass huma dokumenti ta' referenza Ewropej komprensivi u aġġornati għan-netwerks ta' trażmissjoni tal-elettriku u tal-gass. It-TYNDPs huma dokumenti li joħorġu kull sentejn, u li jagħtu ħarsa wiesgħa lejn il-pjanijiet ta' espansjoni tat-trażmissjoni identifikati bħala meħtieġa biex jiżguraw li l-grilja ta' trażmissjoni tiffaċilita l-għanijiet tal-politika tal-enerġija tal-UE. It-TYNDPs iservu ta' bażi li minnha tinsilet il-lista ta' Proġetti ta' interess komuni (PCIs) fis-setturi tal-elettriku u tal-gass. Il-proġetti tal-gass u tal-elettriku li huma inklużi fit-TYNDPs biss jistgħu applikaw biex isiru PCIs, u l-valutazzjoni tagħhom tibbaża b'mod sinifikanti fuq l-analiżijiet tal-kostijiet u l-benefiċċji speċifiċi għall-proġetti, ipprovduti mit-TYNDPs. Il-Linji gwida jfissru l-qafas legali li japplika għall-proċess ta' tfassil u ta' adozzjoni tat-TYNDPs. Jimmiraw li jiżguraw proċess ġust, ugwali u trasparenti għall-inklużjoni ta' proġetti fit-TYNDP billi jistabbilixxu struttura, kontenut u prinċipji li għandhom jiżguraw il-konsistenza bejn iż-żewġ proċessi tat-TYNDP kif ukoll interpretazzjoni uniformi tal-prinċipji u r-regoli applikabbli miż-żewġ ENTSOs. Jipprovdu qafas ġenerali għall-adozzjoni, għar-reviżjoni u għall-applikazzjoni tad-dokumenti ta' implimentazzjoni prattika li għandhom jiġu adottati u użati mill-ENTSO-E u mill-ENTSOG, rispettivament, biex jiżguraw trattament ugwali u trasparenza tul dawn l-eżerċizzji. It-tfassil ta' dawn il-linji gwida huwa rikjest mill-Anness III 2(5) tar-Regolament tat-TEN-E dwar il-proċess għall-istabbiliment ta' listi reġjonali fi ħdan il-proċess ta' identifikazzjoni ta' Proġetti ta' Interess Komuni ("PCIs"): "… il-Kummissjoni għandha toħroġ Linji Gwida dwar il-kriterji li għandhom jiġu applikati mill-ENTSO tal-Elettriku u l-ENTSO tal-Gass meta jkunu qed jiżviluppaw il-pjanijiet deċennali għall-iżvilupp tan-netwerk rispettivi tagħhom imsemmijin fil-punti (3) u (4) ta' hawn fuq, sabiex tiżgura t-trattament ugwali u t-trasparenza tal-proċess." Id-dispożizzjonijiet dwar il-proċessi tat-TYNDP stabbiliti skont il-Linji gwida se jkunu applikabbli għal kull proġett ikkunsidrat għall-inklużjoni fit-TYNDP rispettiv, irrispettivament mill-pjanijiet tal-promotur biex dan jitressaq, jew le, bħala kandidat fi ħdan il-proċess ta' selezzjoni li jmiss tal-PCIs. Il-Linji gwida huma indirizzati lill-ENTSO għall-elettriku u għall-ENTSO għall-gass. Il-kriterji applikati mill-ENTSOs skont dan id-dokument se jolqtu lil dawn li ġejjin: il-promoturi ta' proġetti kollha li qegħdin jippjanaw li jiżviluppaw proġett ta' infrastruttura tat-trażmissjoni tal-gass ta' rilevanza Ewropea: pipeline tat-trażmissjoni tal-gass, faċilitajiet ta' ħżin taħt l-art, faċilitajiet ta' riċeviment u ħżin u ta' rigassifikazzjoni jew dekompressjoni għall-gass naturali likwifikat (LNG) jew għall-gass naturali kkompressat (CNG), jew kwalunkwe apparat jew istallazzjoni essenzjali biex is-sistema taħdem b'sikurezza, sigurtà u effiċjenza, jew biex tippermetti kapaċità bidirezzjonali. It-TYNDP għall-elettriku u t-TYNDP għall-gass jitħejjew, rispettivament, mill-ENTSO-E u mill-ENTSOG, skont l-Artikoli 8 rispettivi tar-Regolamenti (KE) Nru 714/2009 u (KE) Nru 715/2009. It-TYNDPs mhux vinkolanti li jkopru l-Unjoni kollha jiġu adottati u pubblikati kull sentejn, u jinkludu l-immudellar tan-netwerk integrat, l-iżvilupp tax-xenarji, prospettiva tal-adegwatezza tal-ġenerazzjoni Ewropea jew prospettiva tal-adegwatezza tal-provvista Ewropea, skont il-każ, kif ukoll valutazzjoni tar-reżiljenza tas-sistema. It-TYNDPs jibnu fuq pjanijiet nazzjonali ta' investiment, filwaqt li jqisu pjanijiet reġjonali ta' investiment kif ukoll, jekk xieraq, aspetti tal-ippjanar tan-netwerks li jolqtu lill-Unjoni, u huma soġġetti għal analiżi tal-kostijiet u l-benefiċċji, bl-użu tal-metodoloġija stabbilita, skont ir-Regolament tat-TEN-E. Rigward l-interkonnessjonijiet transfruntiera, it-TYNDPs jibnu wkoll fuq il-ħtiġijiet raġonevoli ta' utenti differenti tas-sistema, u jintegraw impenji fit-tul mill-investituri filwaqt li jidentifikaw lakuni fl-investiment, speċifikament b'rabta mal-kapaċitajiet transfruntiera. Fl-aħħar nett, l-ENTSOG huwa legalment marbut li jiżgura li jkun hemm konsistenza u allinjament bejn il-prospettivi fit-tul tal-monitoraġġ tal-kwalità tal-gass ippubblikati kull sentejn u t-TYNDP għall-gass li jitħejja fl-istess ħin. Il-proċess ta' konsultazzjoni mal-partijiet ikkonċernati użat għat-TYNDP jeħtieġ li jitwessa' biex jinkludi bħala element il-kwalità tal-gass. Sabiex jiżguraw it-trattament indaqs u t-trasparenza tal-proċessi tat-TYNDPs, u bil-monitoraġġ tal-Aġenzija kif stipulat fl-Artikolu 9 tar-Regolamenti (KE) Nru 714/2009 u (KE) Nru 715/2009, jenħtieġ li l-ENTSO-E u l-ENTSOG: jorganizzaw, għat-TYNDPs tagħhom tal-elettriku u tal-gass, proċessi mhux diskriminatorji biex jidentifikaw u jinkludu l-proġetti Ewropej kollha rilevanti ta' infrastruttura tal-elettriku u dawk ta' infrastruttura tal-gass, rispettivament, irrispettivament mill-istatus tal-promoturi tagħhom (membri tal-ENTSO jew mhux). jiżguraw, mill-applikazzjoni tal-proġett sal-finalizzazzjoni tat-TYNDP, aċċess ġust u mhux diskriminatorju tal-promoturi tal-proġetti għal informazzjoni dwar il-valutazzjoni tal-proġetti tagħhom, imwettqa skont il-metodoloġija tal-analiżi tal-kostijiet u l-benefiċċji. Sabiex jiżguraw il-konsistenza bejn it-TYNDPs u l-proċess ta' selezzjoni tal-PCIs, l-ENTSOs għandhom jikkonsultaw u jinfurmaw regolarment lill-Kummissjoni u lill-Aġenzija dwar il-proċessi tat-TYNDPs, speċjalment dwar l-inklużjoni u l-valutazzjoni tal-proġett. Dan għandu jippermetti lill-ENTSOs jilqgħu r-rakkomandazzjonijiet tal-Kummissjoni u tal-Aġenzija bi żmien biżżejjed għat-TYNDPs aħħarija rispettiva. It-TYNDPs għall-elettriku u għall-gass għandhom jinkorporaw il-proġetti kollha rilevanti tal-infrastruttura tal-elettriku u tal-gass Ewropej kif stipulat fir-Regolament (UE) Nru 347/2013. Sabiex jiġu żgurati (1) proċess ġust u mhux diskriminatorju għall-inklużjoni tal-proġetti fit-TYNDPs, (2) it-trasparenza tal-proċess, u (3) il-konsistenza ġenerali tal-approċċi, jenħtieġ li l-ENTSO-E u l-ENTSOG jiġbru u jivvalidaw l-applikazzjonijiet ta' proġetti kollha f'waqthom, inkluż: perjodu għat-tressiq tal-applikazzjonijiet ta' tul ta' żmien xieraq biex jippermetti lill-promoturi tal-proġetti jressqu l-proġetti u l-informazzjoni meħtieġa li tkopri wkoll id-dettalji prattiċi kollha rilevanti għall-inklużjoni fit-TYNDP; id-dati tal-bidu u tat-tmiem tal-perjodu għat-tressiq tal-applikazzjonijiet għandhom ikunu rriklamati fuq is-siti web tal-ENTSOs; l-istess skadenzi għandhom japplikaw għall-promoturi tal-proġetti kollha matul il-proċess. Il-promoturi tal-proġetti kollha jenħtieġ li jkollhom aċċess għall-istess informazzjoni matul il-proċess, u jekk ċertu promotur jitlob kjarifiki jew informazzjoni addizzjonali marbuta mal-proċess ġenerali, jenħtieġ li l-ENTSOs jikkomunikaw lill-promoturi tal-proġetti kollha l-oħra l-kjarifiki jew informazzjoni addizzjonali li jistgħu jkunu rilevanti għalihom. il-pubblikazzjoni fuq is-sit web tal-ENTSO rispettiv tal-lista tal-proġetti meqjusa għall-inklużjoni fit-TYNDP jenħtieġ li ssir fi żmien raġonevoli sabiex jiġu żgurati t-trasparenza u d-disponibbiltà minn kmieni tal-informazzjoni bażika li tidentifika l-proġetti; konsultazzjoni pubblika ta' tul ta' żmien xieraq biex jippermetti lil kull min jista' jkollu interess jibgħat kummenti fuq kull abbozz ta' TYNDP. Sabiex tiġi żgurata l-implimentazzjoni tal-Linji gwida u jkun hemm konformità mal-prinċipji elenkati hawn fuq, l-ENTSO-E u l-ENTSOG għandhom ifasslu dokumenti speċifiċi ta' implimentazzjoni prattika, bil-għan li jipprovdu lill-promoturi tal-proġetti b'linji gwida dwar il-passi proċedurali u l-informazzjoni meħtieġa li għandha titressaq għall-inklużjoni tal-proġett tagħhom fit-TYNDP rispettiv. Jenħtieġ li dawn id-dokumenti jiġu żviluppati u adottat mill-ENTSO rispettiv wara li dan jikkonsulta mal-partijiet ikkonċernati rilevanti u jqis kif xieraq ir-rakkomandazzjonijiet tal-Kummissjoni u tal-Aġenzija. Fil-proċessi tat-TYNDP sussegwenti, ir-reviżjoni u l-aġġornamenti tad-dokumenti ta' implimentazzjoni prattika jista' jibdihom l-ENTSO rispettiv wara li dan jikkonsulta mal-Kummissjoni u mal-Aġenzija, jew fuq talba tal-Kummissjoni. Billi l-inklużjoni ta' applikazzjonijiet ta' proġetti inadegwati kieku tolqot l-immudellar tan-netwerks tal-elettriku u tal-gass, b'mod li potenzjalment tipperikola l-adozzjoni f'waqtha tat-TYNDPs u l-għan ta' trasparenza rigward l-iżvilupp tan-netwerks tal-elettriku u tal-gass fl-Unjoni, kif previst mill-premessa 9 tar-Regolament (KE) Nru 714/2009 u mill-premessa 18 tar-Regolament (KE) Nru 715/2009, jenħtieġ li l-ENTSO-E u l-ENTSOG jiddefinixxu, fid-dokumenti ta' implimentazzjoni prattika tagħhom, kriterji għall-inklużjoni jew għal-esklużjoni ta' proġetti mressqa. Il-proġetti kollha li jkunu se jiġu aċċettati għall-inklużjoni fit-TYNDP jenħtieġ li jissodisfaw dawn ir-rekwiżiti amministrattivi u tekniċi kif deskritti fid-dokumenti ta' implimentazzjoni prattika tal-ENTSO rispettiv. Jenħtieġ li d-dokumenti ta' implimentazzjoni prattika jispjegaw fil-qasir il-proċessi tat-TYNDP, inkluż l-iskadenzi applikabbli għal kull pass tat-TYNDP u r-rabta tagħhom mal-proċess ta' selezzjoni tal-PCIs, u jenħtieġ li jelenkaw il-kriterji amministrattivi u tekniċi li għandhom jiġu ssodisfati sabiex jippermettu li proġett isir parti mit-TYNDP rispettiv. Dawn il-kriterji jistgħu jinġabru f'kategoriji differenti, u jiġu applikati kif xieraq, skont it-tip ta' promotur ta' proġetti, it-tip ta' infrastruttura li l-proġett rispettiv ikun se jimplimenta, kif ukoll l-istatus ta' progress tal-proġett, filwaqt li jiġu żgurati t-trasparenza tal-proċess u t-trattament ugwali għall-promoturi tal-proġetti kollha kkonċernati. Il-promoturi tal-proġetti diġà inklużi fit-TYNDPs ta' qabel għandhom jerġgħu jressqu applikazjoni uffiċjali għall-inklużjoni fit-TYNDP li jkun qiegħed jitħejja. Madankollu, l-inklużjoni ta' proġett partikulari fit-TYNDPs ta' qabel tista' tippermetti proċess simplifikat ta' applikazzjoni għat-TYNDPs attwali, u dan il-proċess għandu jiġi deskritt fid-dokumenti ta' implimentazzjoni prattika tal-ENTSOs. Id-deċiżjoni aħħarija dwar l-inklużjoni ta' proġett fil-Lista ta' Proġetti tat-TYNDP hija f'idejn l-ENTSO kompetenti, u kull deċiżjoni marbuta maċ-ċaħda tal-inklużjoni ta' proġett fit-TYNDP għandha tkun spjegata kif xieraq. Jenħtieġ li l-kriterji amministrattivi u tekniċi jiġu żviluppati filwaqt li jitqiesu l-aspetti li ġejjin: Il-promoturi tal-proġetti li qegħdin jippjanaw li jiżviluppaw proġett ta' infrastruttura u li dan jiġi inkluż fit-TYNDP rispettiv jenħtieġ li jagħtu evidenza tal-kredibbiltà tagħhom f'termini ta' kapaċità finanzjarja u għarfien espert tekniku biex jimplimentaw il-proġett rispettiv huma stess jew permezz ta' sottokuntratturi. Irrispettivament mill-kategoriji differenti li taħthom jaqgħu l-proġetti ta' infrastruttura tal-enerġija, il-proċessi ta' inklużjoni fit-TYNDP jenħtieġ li jibnu fuq kriterji amministrattivi li jiżguraw trattament ġust u mhux diskriminatorju ta' kwalunkwe promotur tal-proġetti, filwaqt li jiżguraw ukoll l-evidenza tas-solidità tal-proġetti meqjusa. Skont l-istatus ta' progress tal-proġett, il-promoturi tal-proġetti jenħtieġ li jagħtu evidenza tas-solidità tal-proġett meqjus għall-inklużjoni fit-TYNDP rispettiv, u jenħtieġ li jagħtu evidenza li tippermetti l-valutazzjoni tar-rilevanza Ewropea tal-proġett mill-ENTSOs. Irrispettivament mill-kategoriji differenti li taħthom jaqgħu l-proġetti ta' infrastruttura tal-enerġija, il-proġetti meqjusa għall-inklużjoni fit-TYNDPs jenħtieġ li jissodisfaw ċerti kriterji tekniċi minimi, li għandhom jiġu ddettaljati fid-dokument ta' implimentazzjoni prattika tal-ENTSO rispettiv. Dawn ir-rekwiżiti tekniċi u l-limiti minimi korrispondenti – jekk applikabbli – jenħtieġ li jkunu maħsubin biex jiżguraw li l-proġetti jkollhom rilevanza Ewropea mil-lat kummerċjali jew ta' sigurtà tal-provvista. F'termini tal-għoti ta' evidenza tas-solidità tal-proġetti meqjusa għall-inklużjoni fit-TYNDP, il-promoturi tal-proġetti jenħtieġ li jkunu marbutin li jagħtu evidenza rigward l-azzjonijiet li diġà jkunu ħadu biex jibdew l-implimentazzjoni tal-proġett rispettiv (eż. l-istatus ta' PCI jew l-inklużjoni fl-aħħar Pjan Nazzjonali ta' Żvilupp disponibbli, jew ftehimiet iffirmati bejn il-ministeri jew ir-regolaturi tal-pajjiżi milquta, jew ir-riżultati ta' studji ta' vijabbiltà jew previjabbiltà, eċċ.). Meta l-ENTSOs jitolbu lill-promoturi tal-proġetti jagħtu evidenza tal-kapaċità finanzjarja tagħhom u tal-għarfien espert tekniku tagħhom biex jimplimentaw proġett, jew evidenza tas-solidità tal-proġett rispettiv, jenħtieġ li l-ENTSOs jiżguraw li r-rekwiżiti ma jkunux sproporzjonati għall-kategoriji differenti tal-promoturi tal-proġetti. Jekk l-applikazzjoni ta' rekwiżiti differenti tkun iġġustifikata, jenħtieġ li l-ENTSOs jiżguraw li jintalab livell simili jew korrispondenti ta' dettall u ta' evidenza mingħand il-promoturi tal-proġetti. Id-dokumenti amministrattivi pprovduti mill-promoturi tal-proġetti matul il-fażi ta' tressiq tal-applikazzjonijiet, u r-riferimenti għall-istatus legali, il-kapaċità finanzjarja u l-għarfien espert tekniku tagħhom (kif imsemmija fit-taqsima 4.1) jenħtieġ li jintużaw mill-ENTSOs biss sabiex jiżguraw il-konformità mal-kriterji amministrattivi ddefiniti fid-dokumenti ta' implimentazzjoni prattika tagħhom, u jenħtieġ li jiġu ttrattati b'mod kunfidenzjali mill-ENTSOs, bi qbil mar-regoli interni tagħhom, sakemm ma jkunux diġà pubbliċi. L-input tekniku pprovdut mill-promoturi tal-proġetti u l-benefiċċji vvalutati tal-proġetti evalwati skont il-metodoloġija tal-analiżi tal-kostijiet u l-benefiċċji jenħtieġ li jiġi ppubblikat mill-ENTSOs bħala parti mill-proċessi tat-TYNDP. Riżultati aggregati jew ġenerali tal-valutazzjoni jistgħu jiġu ppubblikati mill-ENTSO-E u mill-ENTSOG, jew jistgħu jintużaw f'avvenimenti pubbliċi, skont id-dokumenti ta' implimentazzjoni prattika u r-regoli interni tagħhom. Dan il-perjodu jenħtieġ li jipprevedi skeda ta' żmien stabbilit biċ-ċar minn qabel, li għandha tiżgura żmien biżżejjed għat-tressiq xieraq tal-informazzjoni kkoreġuta, kif ukoll għal kwalunkwe skambju ta' informazzjoni jew kjarifiki meħtieġa bejn l-ENTSO kompetenti u l-promotur tal-proġetti rispettiv. Jekk ikun hemm xi inkonsistenzi fil-korrezzjonijiet tal-informazzjoni, l-ENTSO-E u l-ENTSOG, rispettivament, jenħtieġ li jiddiskutu u jikkonkludu mal-promoturi tal-proġetti, skont il-każ, dwar l-inklużjoni tal-proġett rispettiv fil-Lista ta' Proġetti tat-TYNDP. Id-deċiżjonijiet kollha tal-ENTSO-E u tal-ENTSOG dwar korrezzjonijiet fl-informazzjoni ta' proġett jenħtieġ li jkunu motivati, tal-anqas bir-raġuni għall-aċċettazzjoni jew ċaħda tal-bidliet mitluba, u jenħtieġ li jinqasmu mal-promoturi tal-proġetti kkonċernati, mal-Kummissjoni u mal-Aġenzija. Jekk l-inkonsistenzi kapaċi jolqtu l-inklużjoni possibbli ta' proġett fit-TYNDP, l-ENTSOs jistgħu jikkonsultaw mal-Kummissjoni u mal-Aġenzija dwar il-każ qabel ma jieħdu d-deċiżjoni tagħhom. Fejn rilevanti, u skont il-metodoloġija tal-analiżi tal-kostijiet u l-benefiċċji, jenħtieġ li l-ENTSOs jibagħtu lill-promoturi tal-proġetti, qabel il-konsultazzjonijiet dwar l-abbozzi tat-TYNDPs, ir-riżultati tal-valutazzjoni tal-proġett tagħhom. Jekk mitlub, jenħtieġ li l-promoturi tal-proġetti jingħataw l-opportunità li jipparteċipaw f'laqgħa bilaterali ma' rappreżentanti tal-ENTSO rispettiv, sabiex il-promotur ikun jista' jifhem aħjar ir-riżultati tal-valutazzjoni tal-proġett tagħhom. Lil hinn mir-riżultati ppubblikati fir-rapport tat-TYNDP, kull promotur tal-proġetti għandu dritt għall-aċċess għal informazzjoni aktar iddettaljata dwar il-proġett tiegħu, sa fejn din tkun disponibbli għall-ENTSO-E u għall-ENTSOG fil-qafas tal-proċess ta' valutazzjoni. F'każ ta' nuqqas ta' qbil bejn l-ENTSO kompetenti dwar il-valutazzjoni mwettqa bi qbil mal-metodoloġija tal-analiżi tal-kostijiet u l-benefiċċji, jenħtieġ li l-promotur tal-proġetti jkollu d-dritt li jitlob reviżjoni tal-valutazzjoni tal-proġett tagħhom. Jenħtieġ li tali talba tkun irraġunata u sostanzjata kif xieraq mill-promotur. Il-prodotti għall-protezzjoni tal-pjanti li fihom sustanzi b'riskju baxx li jissodisfaw ir-rekwiżiti tal-Artikolu 47 tar-Regolament għandhom jiġu awtorizzati mill-Istati Membri bħala prodotti għall-protezzjoni tal-pjanti b'riskju baxx. Dan l-Avviż huwa maħsub biex jgħin lill-Istati Membri jiksbu l-għanijiet tad-Direttiva 2009/128/KE u b'mod partikolari l-implimentazzjoni tad-dispożizzjonijiet tal-Artikoli 12 u 14 ta' din id-Direttiva, kif ukoll l-applikazzjoni tal-prinċipji ġenerali tal-ġestjoni integrata ta' organiżmi ta' ħsara. Għal dan il-għan huwa jipprevedi lista ta' sustanzi attivi approvati skont id-Direttiva 91/414/KEE li huma mistennija li jissodisfaw il-kriterji ta' riskju baxx tal-Artikolu 22 tar-Regolament. Il-lista hija stabbilita għall-finijiet ta' informazzjoni fuq il-bażi tal-informazzjoni disponibbli fid-dossiers u fir-rapporti ta' valutazzjoni li jirfdu l-approvazzjoni tas-sustanzi skont id-Direttiva 91/414/KEE. Abbażi ta' din l-informazzjoni, is-sustanzi attivi approvati skont din id-Direttiva ġew eżaminati għall-konformità tagħhom mar-rekwiżiti tal-Artikolu 22 u speċifikament mal-kriterji tal-Anness II, il-punt 5 tar-Regolament ("kriterji ta' riskju baxx"). L-iskrinjar twettaq mill-Kummissjoni bl-għajnuna tal-Grupp ta' Ħidma dwar is-sustanzi u l-prodotti b'riskju baxx. Il-lista hija mingħajr preġudizzju għall-eżitu ta' kwalunkwe evalwazzjoni li jmiss imwettqa skont id-dispożizzjonijiet tar-Regolament (KE) Nru 1107/2009 għall-iskop tat-tiġdid, tal-emenda jew tar-reviżjoni tal-approvazzjoni ta' sustanza attiva. L-inklużjoni fil-lista ma tagħtix b'mod formali status ta' riskju baxx lil sustanza attiva u ma twassalx għall-elenkar tagħha fost is-sustanzi attivi b'riskju baxx fil-Parti D tal-Anness tar-Regolament ta' Implimentazzjoni tal-Kummissjoni (UE) Nru 540/2011 li jistgħu jsegwu biss wara evalwazzjoni sħiħa u deċiżjoni skont ir-Regolament. Għalhekk, il-prodotti għall-protezzjoni tal-pjanti li fihom is-sustanzi fil-lista ma jistgħux jiġu awtorizzati bħala prodotti b'riskju baxx u d-dispożizzjonijiet legali speċifiċi għal prodotti b'riskju baxx ma japplikawx għalihom. Madankollu, l-Istati Membri jistgħu jużaw il-lista kif meqjus xieraq biex jinfurmaw lill-utenti u lill-partijiet interessati oħra, u biex jippromwovu b'mod aktar effettiv l-użu tal-prodotti għall-protezzjoni tal-pjanti b'sustanzi b'riskju iktar baxx biex jikkontribwixxu għall-għanijiet tad-Direttiva 2009/128/KE. Dan l-Avviż huwa maħsub biex jgħin lill-awtoritajiet nazzjonali fl-applikazzjoni tad-Direttiva 2009/128/KE. Hija biss il-Qorti tal-Ġustizzja tal-Unjoni Ewropea li għandha l-kompetenza biex tinterpreta b'mod awtorevoli l-liġijiet tal-Unjoni. Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew b'imejl lil COMP-MERGER-REGISTRY@ec.europa.eu jew bil-posta, bin-numru ta' referenza Nru M.8909 — KME/MKM, fl-indirizz li ġej: Meta jiġu adottati u jidħlu fis-seħħ, ir-regoli proposti se jqassmu t-traffiku bejn l-ajruport ta' Schiphol u l-ajruport ta' Lelystad abbażi ta' dan li ġej: Il-kapaċità tal-ajruport ta' Lelystad se tkun riżervata għal titjiriet minn punt għal punt li ġew trasferiti volontarjament minn Schiphol; il-ħinijiet disponibbli f'Schiphol minħabba t-trasferimenti tat-titjiriet minn punt għal punt, iridu jintużaw għal titjiriet ta' konnessjoni. Fi ftit kliem, it-titjiriet ta' konnessjoni huma titjiriet lejn destinazzjonijiet li fl-ajruport ta' Schiphol għandhom rata medja ta' trasferiment ta' mill-inqas 10 %. It-titjiriet minn punt għal punt huma titjiriet lejn destinazzjonijiet li fl-ajruport ta' Schiphol għandhom rata medja ta' trasferiment ta' inqas minn 10 %. Id-destinazzjonijiet li jissodisfaw dawn il-kriterji huma speċifikati fl-Annessi. It-test kollu jinsab fil-link tas-sit web li ġej: Il-Kummissjoni tistieden lill-partijiet interessati biex jibagħtu l-kummenti tagħhom sas-7 ta' Settembru 2018, fuq: Din in-notifika tikkonċerna l-impriżi li ġejjin: Blackstone Group L.P. ("Blackstone", l-Istati Uniti tal-Amerka), Blackstone takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll ta' Averys kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: F'paġna 29, Qed jiżdied l-Istat Membru li ġej li jkun innotifika lill-Kummissjoni dwar l-applikazzjoni tad-Direttiva dwar il-PNR f'titjiriet fl-UE: il-Bulgarija